Source: https://xristika.gr/oaed-afta-ine-ta-programmata-pou-trechoun-50-000-thesis-ergasias/
Timestamp: 2020-08-05 18:34:08+00:00
Document Index: 14868609

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Αυτά είναι τα προγράμματα που «τρέχουν» - 50.000 θέσεις εργασίας - xristika.gr
5, Αύγουστος, 2020 | 14:35
ΟΑΕΔ: Αυτά είναι τα προγράμματα που «τρέχουν» – 50.000 θέσεις εργασίας
HOT NEWS - ΕΙΔΗΣΕΙΣ ΣΗΜΕΡΑ LIVE ΘΕΣΕΙΣ ΕΡΓΑΣΙΑΣ - ΠΡΟΣΛΗΨΕΙΣ 01|06|2020
ΟΑΕΔ: «Ανάσα» για χιλιάδες ανέργους, καθώς ο ΟΑΕΔ μέσω προγραμμάτων προσφέρει 50.000 θέσεις εργασίας. Διαβάστε στο xristika.gr ποια προγράμματα «τρέχουν».
Για τα προγράμματα θα επιλεγούν υποψήφιοι διαφόρων ειδικοτήτων και ηλικιακών ομάδων.
Δείτε παρακάτω ποια είναι τα προγράμματα:
ΟΑΕΔ: Κοινωφελής εργασία (36.500 θέσεις)
Στο πρόγραμμα για 36.500 άτομα σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ)/συναφείς φορείς, Υπηρεσίες Υπουργείων και άλλων φορέων εξαιρούνται οι ωφελούμενοι που συμμετείχαν στις με αριθμ. 9/2017, 4/2018, 8/2018, 10/2018 και 3/2019 δημόσιες προσκλήσεις του ΟΑΕΔ. Για κάθε ωφελούμενο το μισθολογικό κόστος αντιστοιχεί σε 21,84 ευρώ ημερησίως και όχι περισσότερα από 546,00 ευρώ μηνιαίως.
Σε περίπτωση υποβολής της αίτησης με τρόπο διαφορετικό από αυτόν που ορίζεται ρητά στην πρόσκληση, ο δυνητικά ωφελούμενος αποκλείεται από την διαδικασία κατάρτισης του πίνακα κατάταξης ανέργων και, κατά συνέπεια, από την διαδικασία τοποθετήσεων βάσει αυτού. Η αίτηση υποβάλλεται μέσα στην προθεσμία που θα οριστεί στην πρόσκληση. Το εμπρόθεσμο αυτής κρίνεται με βάση την ημερομηνία αποστολής. Μετά τη λήξη της προθεσμίας δεν είναι δυνατή η υποβολή αιτήσεων.
Να σημειωθεί ότι επιτρέπεται η υποβολή, με ηλεκτρονικό μόνο τρόπο, ένστασης μέσα σε αποκλειστική προθεσμία τριών (3) εργάσιμων ημερών προς το Διοικητικό Συμβούλιο (ΔΣ) του ΟΑΕΔ, η οποία αρχίζει από την επόμενη ημέρα της ανάρτησης των πινάκων στο διαδικτυακό τόπο του Οργανισμού. Μετά τη λήξη της προθεσμίας δεν είναι δυνατή η υποβολή ενστάσεων.
Οι λεπτομέρειες για την υποβολή και την εξέταση των ενστάσεων καθορίζονται στην πρόσκληση του ΟΑΕΔ.
ΟΑΕΔ: Πρόγραμμα προεργασίας για 1.100 ανέργους
Στόχος του νέου προγράμματος είναι: η ενίσχυση της πρόσβασης των νέων στην αγορά εργασίας μέσω της απόκτησης επαγγελματικής εμπειρίας η αντιμετώπιση του φαινομένου διαρροής επιστημονικού εργατικού δυναμικού Η διάρκεια του προγράμματος είναι 7 μήνες και αφορά 1.100 εγγεγραμμένους στα μητρώα ανέργων του ΟΑΕΔ σε περιοχές αρμοδιότητας της Περιφέρειας Δυτικής Ελλάδας.
ΟΑΕΔ: 500 θέσεις για απόκτηση επαγγελματικής εμπειρίας
Ξεκίνησαν από τις 19 Ιουνίου οι αιτήσεις για το νέο πρόγραμμα απόκτησης επαγγελματικής εμπειρίας, με 100% επιδότηση. Η νέα δράση του ΟΑΕΔ περιλαμβάνει 500 θέσεις και αφορά ανέργους ηλικίας από 18 έως 30 ετών.
Τονίζεται ότι ο ΟΑΕΔ θα καταβάλει μηνιαία αποζημίωση 550 ευρώ καθαρά, καθώς και πλήρεις ασφαλιστικές εισφορές και αναλογία δώρων εορτών και επιδόματος αδείας. Το πρόγραμμα αφορά στην Περιφέρεια Ηπείρου.
ΟΑΕΔ: Δύο νέα προγράμματα με 12.000 θέσεις
Συγκεκριμένα, εγκρίθηκε πρόγραμμα για την επιχορήγηση επιχειρήσεων, φορέων και οργανισμών δημόσιου τομέα για την απασχόληση 10.000 μακροχρόνια ανέργων ηλικίας 55-67 ετών. Ως ποσό επιχορήγησης ορίζεται το 75% του μηνιαίου μισθολογικού και μη μισθολογικού κόστους του ωφελούμενου με ανώτατο όριο τα 750 ευρώ μηνιαίως.
Η επιχορήγηση υπολογίζεται για κάθε μήνα πλήρους απασχόλησης για τους μισθωτούς και για τους ημερομισθίους το ανώτερο μέχρι είκοσι πέντε (25) ημέρες ασφάλισης. Η διάρκεια της επιχορήγησης παραμένει στους 12 μήνες με δυνατότητα επέκτασης για επιπλέον 12 μήνες, ύστερα από αίτηση του δικαιούχου.
Το δεύτερο αφορά ειδικό πρόγραμμα ενίσχυσης εργοδοτών για την πρόσληψη 2.000 ανέργων ατόμων με αναπηρία (ΑμεΑ), απεξαρτημένων από εξαρτησιογόνες ουσίες, αποφυλακισμένων, νεαρών παραβατικών ατόμων ή νεαρών ατόμων που βρίσκονται σε κοινωνικό κίνδυνο και, παράλληλα, ένα πρόσθετο πρόγραμμα επιχορήγησης 50 θέσεων εργονομικής διευθέτησης του χώρου εργασίας για ΑμεΑ
Το πρόγραμμα απευθύνεται σε ιδιωτικές επιχειρήσεις, συνεταιρισμούς, Φορείς Κοινωνικής και Αλληλέγγυας Οικονομίας και γενικά εργοδότες του ιδιωτικού τομέα που ασκούν τακτικά οικονομική δραστηριότητα. Η επιχορήγηση για κάθε μήνα πλήρους απασχόλησης για τους ωφελούμενους ανέργους ορίζεται στο 90% του μισθολογικού και μη μισθολογικού κόστους, με ανώτατο όριο τα 800 ευρώ μηνιαίως.
Για κάθε μήνα μερικής απασχόλησης η επιχορήγηση ορίζεται στο 90% του μισθολογικού και μη μισθολογικού κόστους με ανώτατο όριο τα 400 ευρώ μηνιαίως. Η διάρκεια της επιχορήγησης ορίζεται στους δώδεκα (12) μήνες με δυνατότητα επέκτασης για άλλους δώδεκα (12) μήνες, ύστερα από αίτηση που υποβάλλει η δικαιούχος επιχείρηση.
Όπως δήλωσε ο Υπουργός Εργασίας & Κοινωνικών Υποθέσεων Γιάννης Βρούτσης υλοποιούνται 2 νέα στοχευμένα προγράμματα στήριξης και επανένταξης στην αγορά εργασίας για 10.000 μακροχρόνια ανέργους 55-67 ετών και για 2.000 ανέργους συμπολίτες μας (ΑμεΑ, απεξαρτημένους από ουσίες ή παραβατικά άτομα νεαρής ηλικίας κ.α). “Δημιουργούμε τις συνθήκες για μία δεύτερη ευκαιρία σε κατηγορίες συνανθρώπων μας που υπέστησαν κοινωνική απομόνωση και μεγάλη οικονομική δυσχέρεια ώστε να επανενταχθούν στην αγορά εργασίας για 2 χρόνια και να σταθούν στα πόδια τους. Επιδοτούμε γενναία επιχειρήσεις, φορείς και οργανισμούς του δημόσιου τομέα καλύπτοντας μεγάλο μέρος από το μισθολογικό και το μη μισθολογικό κόστος στηρίζοντας οικονομικά και ηθικά όλους τους συνανθρώπους μας, ειδικά αυτούς που χρειάζονται περισσότερο τη μέριμνα της Πολιτείας” ανέφερε ο υπουργός Εργασίας.
ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΕΙΔΗΣΕΙΣ ΤΩΡΑ ΚΟΙΝΩΦΕΛΗΣ ΕΡΓΑΣΙΑ 2020 ΝΕΑ ΟΑΕΔ ΟΑΕΔ 2020 ΟΑΕΔ ΚΟΙΝΩΦΕΛΗΣ ΕΡΓΑΣΙΑ ΟΑΕΔ ΠΡΟΓΡΑΜΜΑΤΑ ΟΑΕΔ ΠΡΟΓΡΑΜΜΑΤΑ 2020 ΠΡΟΚΗΡΥΞΕΙΣ 2020 ΟΑΕΔ ΠΡΟΣΛΗΨΕΙΣ
Βάσεις 2020: Οι πρώτες εκτιμήσεις από τον Γιώργο Χατζητέγα για κάθε πεδίο